Wikimedia potrebuje Vašo pomoč

'''Znanje je moč. Pomagajte ga ohraniti prostega!'''

Ustanova Wikimedia in desettisoči prostovoljcev, ki k njenim projektom prispevajo čas in znanje, so prepričani, da je znanje moč in da naj bo, da mora biti, prosto.

Velikodušna podpora ljudi, kot ste sami, je Wikipediji omogočila, da je postala največja enciklopedija v vsej človeški zgodovini. Še pred nekaj leti, wikipedia.org ni bila niti med prvimi 10.000 spletišči; zdaj je med prvimi 30 in je samo v novembru 2005 imela več kot 2.5 milijarde obiskov. Lansko leto je katerega koli dne v tem času spletišče wikipedia.org uporabljala manj kot polovica odstotka ljudi na spletu. Zdaj se je to število skoraj početverilo. V naslednjem letu pričakujemo podobno rast. Z vašo pomočjo bo naslednje leto Wikipedijo in njene sorodne projekte uporabljalo še desetine milijonov ljudi več.

Da bi služili eksponentno rastočemu bralstvu, se je naš proračun s 15,000 USD leta 2003 prek 125,000 USD leta 2004 letos dvignil na čez 700,000 USD. Ustanova Wikimedia pričakuje, da bo v prihajajajočem letu za vzdrževanje, izboljševanje programja in načinov za večjo kakovost ter nepretrgano prizadevanje, da bi prosto znanje zagotovili vsakomur, potrebovala milijone dolarjev. To zveni zastrašujoče, vendar je enako zvenel tudi namen, da bi v manj kot pet letih ustvariti največjo enciklopedijo na svetu. Z Vašo pomočjo to lahko dosežemo.

Wikipedija in njeni sorodni projekti so v celoti odvisni le od prispevkov: prispevkov urejevalcev, ki žrtvujejo svoj čas in se trudijo ter prispevkov darovalcev, ki pomagajo denarno. Tako kot številna majhna urejanja pomagajo pri ustvarjanju vsebine, vsak prispevek pomaga pri njenem nudenju. Povprečen prispevek, ki ga dobimo, znaša 20 USD. Hvaležni smo za vsako malenkost.

V tem prazničnem času se na Vas obračamo, da bi nam pomagali uresničiti vse to. Prav Vaši prispevki nam omogočajo rast in napredek. Za ustanovo Wikimedia lahko prispevate, v kateri koli valuti želite. V Združenih državah Amerike Vam pripadajo tudi davčne olajšave. Če prispevate za tamkajšnje skupine Wikimedije (Wikimedia Deutschland, Wikimedia France), Vam davčne olajšave pripadajo tudi v Nemčiji in Franciji. Čeprav prispevkov k tem skupinam ustanova Wikimedia morda ne bo mogla neposredno uporabiti, nam bodo pomagale pri doseganju naših splošnih ciljev.

Zdaj je čas, da damo svetu na razpolago prosto znanje.

Hvala za Vašo velikodušnost!

Jimmy Wales, Florence Devouard, Angela Beesley ter preostala Wikimedijina ekipa.

Darujte zdaj!

Opomba: Zbiralna akcija bo potekala od petka, 16. decembra 2005, do petka, 6. januarja 2006. Dosedanji prispevki